Държавен вестник, бр. 32, 2014 г., стр. 35

БРОЙ  32	
Д Ъ Р Ж А В Е Н  В Е С Т Н И К 	
СТР.  35  
а) взема решение, с което приема проекта 
на генерален план;
б) взема решение, с което отказва да при­
еме проекта на генерален план;
в) дава указания на вносителя на генералния 
план за поправяне, изменение или допълване 
на проекта.
(2) Когато някое от ведомствата или орга­
низациите, посочени в заповедта за свикване 
на междуведомствения експертен съвет, не е 
изпратило свой представител на заседанието 
на съвета и в определения в същата заповед 
срок не е представило писмено становище, 
с което възразява против приемането на 
проекта на генерален план, най-късно в деня 
преди провеждане на заседанието по ал. 1, 
се счита, че няма забележки по проекта на 
генерален план.
(3) Указанията, дадени по реда на ал. 1, 
т. 3, буква „в“, са задължителни за вносителя 
на плана. Поправеният, изменен или допъл­
нен проект на генерален план подлежи на 
повторно разглеждане от междуведомствения 
експертен съвет.
Чл. 36. (1) Въз основа на решението по 
чл. 35, ал. 1, т. 3, букви „а“ или „б“ министърът 
на транспорта, информационните технологии 
и съобщенията и министърът на регионалното 
развитие издават съвместна заповед, с която 
одобряват или отказват да одобрят проекта на 
генерален план на пристанище за обществен 
транспорт.
(2) Заповедта по ал. 1 подлежи на обнарод­
ване в „Държавен вестник“ и на обжалване 
по реда на Административнопроцесуалния 
кодекс.
Чл. 37. (1) В 3-дневен срок след влизане 
в сила на заповедта за одобряване на гене­
ралния план Изпълнителна агенция „Морска 
администрация“ връща на вносителя на пла­
на единия от оригиналните екземпляри на 
хартиен носител, върху който са отбелязани 
номерът и датата на издаване на заповедта 
за одобряването му и датата на влизането є 
в сила.
(2) Вторият оригинален екземпляр на хар­
тиен носител със същите отбелязвания и с 
оригиналната административна преписка по 
заявлението за инвестиционна инициатива се 
съхранява безсрочно в Изпълнителна агенция 
„Морска администрация“.
Чл. 38. В срока по чл. 37, ал. 1 Изпълнител­
на агенция „Морска администрация“ изпраща:
1. заверен екземпляр от влезлия в сила 
генерален план – на министъра на регионал­
ното развитие;
2. електронно копие от одобрения генерален 
план заедно с копие от заповедта за одобряване 
и данни за влизането є в сила – на Агенция­
та по геодезия, картография и кадастър и на 
съответната община или общини.
Раздел VI
Изменение на генерален план на пристанище 
за обществен транспорт
Чл. 39. Генерален план на пристанище 
за обществен транспорт може да се изменя, 
когато:
1. настъпят промени в обществено-иконо­
мическите или устройствените условия, при 
които е бил изработен и одобрен планът, на­
лагащи различни от съдържащите се в него 
концептуални решения за пристанищната 
територия и/или акватория;
2. възникне инвестиционна инициатива, 
засягаща територия, резервирана за бъдещо 
развитие на пристанището;
3. възникне инвестиционна инициатива за 
разширение на пристанището чрез изграждане 
на нов терминал или на нова зона:
а) за съхранение на товари, в т. ч. зона по 
чл. 103, ал. 6 ЗМПВВППРБ;
б) за извършване на дейности по чл. 116а 
ЗМПВВППРБ;
в) за извършване на проверките и контрола 
по чл. 101, ал. 1 ЗМПВВППРБ;
г) която по своето предназначение отго­
варя на характеристиките на пристанище по 
чл. 107 – 109 ЗМПВВППРБ;
4. възникне инвестиционна инициати­
ва, свързана с промяна на параметрите на 
пристанищната акватория или на някоя от 
зоните в нея;
5. се констатира явна фактическа грешка, 
която има значение за предвижданията на 
плана;
6. в резултат на изменение на кадастрален 
план, одобряване или изменение на кадастрал­
на карта имотните граници на поземлените 
имоти не съвпадат с външните регулационни 
граници на пристанищната територия.
Чл. 40. (1) Изработването, разглеждането, 
приемането и одобряването на проекта за 
изменение на генерален план на пристанище 
за обществен транспорт се извършва по реда 
на раздели IV и V.
(2) При изработването на проекти за из­
менение на генерален план предварителното 
(прединвестиционното) проучване се извършва 
в обем, който е необходим и достатъчен за 
обосноваване на предвижданите изменения.
Преходни и заключителни разпоредби
§ 1. Наредбата се издава на основание 
чл. 112а, ал. 6 от Закона за морските прос­
транства, вътрешните водни пътища и прис­
танищата на Република България.
§ 2. Наредбата отменя Наредба № 39 от 
2005 г. за обхвата и съдържанието на генерал­
ните планове за развитие на пристанищата за 
обществен транспорт с национално значение 
(ДВ, бр. 6 от 2006 г.).